# René Debrie

René Debrie (1920-1989 ), ch'est un linguiste, professeu d'lettes à l'univarsité d'Picardie-Jules Verne à Anmien. Il est nè à Varloé-Baillon din l'Sonme au 4 ed juillet 1920 pi défunctè à Anmien au 1er d'eut 1989.

## Biografie

René Debrie il est éléve ach lycée Lakanal à Sceaux pi i porsuit dz étruques supérieures à l'Sorbonne. Tout in préparant s'licince ed lettes qu'i réussit in 1944, il est aide-bibliothécaire à l'ville ed Sceaux. I réussit sin DES in 1948. Ed 1945 à 1957, il est toutéoute professeu d'collège à Orléans, Versailles, Bruay-in-Artois pi Albert. I soutient s'thèse ed doctorat in 1960. In 1958, il est professeu ach lycée mixte d'Anmien. In 1972, il inte din chl inchimint supérieur conme moète-assistant à chl' IUT d'Anmien. Il est moète ed conférinces in 1975, professeu in 1979, professeu émérite in 1988. Conme de jusse, il est itou, in 1977, din l'étchipe d'inchignants deul unitè d'valeur "Langue et culture picardes" aroutèe par Jacqueline Picoche. Il y forme tindi douze ains edz étudiants d'prumier cyc. In mînme temps, dré hés ènnèyes 1946-1947, i treule tout l'Somme, aveuc l'éyude d'es fanme Jeannine, in cachant apré tous chés mots pi chés traditions d'Picardie. Au début d'chés ènnèyes 1980, i dit à François Beauvy : "J'm'otchupe d'el Sonme, vous d'l'Oèse. Tout hés deux o fsont d'el boinne ouvrage". René Debrie il est ch'prumier à rassanner autant d'mots pi à in foère des monchés d'lexiques qui sront publiès d'1961 à 1983. In 1966, i met à plache ll'association picarde Éklitra aveuc deux ainmis : ch'poète Pierre Garnier pi un escrétaire administratif ed chés Archives départemintales d'el Sonme, René Vaillant. Cheule association alle o dusqu'à quate chints "éklitreus" vérs 1978-1980. I met in route itou ech "Centre d'études picardes" à ll'univarsitè pi il in sro ch'peursidint dusqu'à s'mort in 1989. René Debrie il o, in plus, incitè ch'qu'on pourroèt appler des "discipes" din l'mesure d'où qu'il o incouragè trébin d'joinnes pi d'moins joinnes à foère des lexiques, pi poè dasseurmint in Picardie. Es "méthode phonétique" por écrire ech picard, maginèe à partir ed chelle d'Edouard Paris, a li o valu gramin d'critiques. Mais cheule tintative ed René Debrie, si alle o tè mal comprinse par el plupart ed chés picardisants, a li inlève mie ses grandes qualitès. Sin traveil ed linguistique pi d'lexicographie - sans oblier l'toponymie pi ll'onomastique - i reste considérabe.

## Œuves

* Lexique picard des parlers nord-amiénois, Aro, Société de dialectologie picarde, 1961, 198 p. et sup. de 96 p., 1965
* Lexique picard des parlers ouest-amiénois, Anmiens, Centre d'études picardes, 424 p. , 1975,
* Lexique picard des parlers sud-amiénois, Eklitra, Grandviyé, 252 p. 1979,
* Lexique picard des parlers est-amiénois, Anmiens, Centre d'études picardes, 153 p. , 1983,
* Eche pikar bèl é rade (Le picard vite et bien - Le picard selon les parlers de l'Amiénois), avec deux cassettes, Paris, Omnivoix, 1983, 208 p.
* Le Verbe dans les parlers picards de l'Amiénois, Éklitra, Grandviyé, 2001
* Toponymie de Doullens, Éklitra 31 , Anmiens, Archives départementales de la Somme, 1983
* Toponymie d'Albert, Éklitra, Grandviyé, 1996
* Comm'-y-serre Gueuvernon, Éklitra, Grandviyé 1989
* Lexique français-picard élaboré à partir des parlers de l'Amiénois, Bibliothèque municipale d'Anmiens, 1989
* Le Secret des mots picards, recherches étymologiques, Anmiens, Univarsitè Picardie, 1989
* La Fable dans la littérature picarde, illustrations de Vincent Gaudefroy, Centre d'études picardes, Univarsitè Picardie, 1988
* Répertoire de surnoms picards dans la Somme au XIXe siècle, Anmiens, Univarsitè Picardie, 1988
* Contribution à un corpus des noms de marques, Anmiens, Centre d'études de la langue des affaires, 1987
* Hydronymie de la Somme, Anmiens, Univarsitè Picardie, 1987
* Bibliographie d'ethnologie picarde, Anmiens, Univarsitè Picardie, 1985
* Glossaire du moyen picard, Anmiens, Univarsitè Picardie, 1984
* Bibliographie de dialectologie picarde, Anmiens, Univarsitè Picardie, 1982
* Jacques Croédur : héros légendaire abbevillois, C.R.D.P. d'Anmiens, 1980
* Un auteur picard mal connu, Joseph Crinon : 1877-1956, Anmiens, Archives départementales de la Somme, 1979
* Pratiques agricoles ancestrales dans le pays de Somme : étude dialecto-folklorique, C.R.D.P. d'Anmiens, 1978
* Édouard Paris, un érudit picard émérite (avec Michel Crampon), C.R.D.P. d'Anmiens, 1977
* Un poème gothique : la Romance du Sire de Créqui, une énigme littéraire picarde (aveuc Pierre Garnier), C.R.D.P. d'Anmiens, 1976
* Répertoire des noms de famille de la Somme en 1849, avec René Boyenval et René Vaillant, Éklitra, Grandviyé 1972
* Hector Crinon : étude littéraire et lexique de sa langue (aveuc Pierre Garnier), Éklitra, Grandviyé 1970
* Recherches sur les noms de plantes et les noms d'insectes dans les parlers de la région d'Anmiens, C.R.D.P. d'Anmiens, 1969
* Corpus des lieux-dits cadastraux de la Somme, Anmiens, C.R.D.P., 1964
* Dictionnaire des noms de famille d'Albert (autrefois Ancre), 1178-1952, Aro, Archives du Pas-de-Calais, 1960

## Es collaboration à dz ouvrages

* La Picardie, Paris, Ed. d'Organisation, 1981.
* La forêt invisible - Au nord de la littérature française, le picard, Amiens, Ed. des Trois Cailloux, 1985.
* Contribution à l'établissement de la "Bibliographie picarde" pour l'ouvrage de W. von Wartburg, Keller et Geuljans, Bibliographie des dictionnaires patois, Genève, Ed. Droz, 1969.

## Live su René Debrie

Source picarde - Hommage à René Debrie, Amiens, Centre d'études picardes, 1992, 234 p. Din chl ouvrage-lo, y o l'bibliographie d'tous chés lives pi d'chés artics à René Debrie (p. 13-27).

## Loïens intarnètes

* debrie.pdf
* publications.htm